CELEX: 31988R0761
Language: el
Date: 1988-03-23 00:00:00
Title: Κανονισμός (ΕΟΚ) αριθ. 761/88 της Επιτροπής της 23ης Μαρτίου 1988 για τροποποίηση του κανονισμού (ΕΟΚ) αριθ. 2042/75 περί των ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού

Avis juridique important

|

31988R0761

Κανονισμός (ΕΟΚ) αριθ. 761/88 της Επιτροπής της 23ης Μαρτίου 1988 για τροποποίηση του κανονισμού (ΕΟΚ) αριθ. 2042/75 περί των ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού  

Επίσημη Εφημερίδα αριθ. L 079 της 24/03/1988 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 761/88 ΤΗΣ ΕΠΙΤΡΟΠΗΣ  της 23ης Μαρτίου 1988  για τροποποίηση του κανονισμού (ΕΟΚ) αριθ. 2042/75 περί των ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3989/87 της Επιτροπής (2), και ιδίως το άρθρο 12 παράγραφος 2 και το άρθρο 16 παράγραφος 6,  Εκτιμώντας:  ότι, σύμφωνα με τον κανονισμό (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 443/88 (4), η επιστροφή κατά τις εξαγωγές προκαθορίζεται μετά από αίτηση· ότι στην περίπτωση αυτή η εξαγωγή εκτός της Κοινότητας υπόκειται στην προσκόμιση ενός πιστοποιητικού εξαγωγής, που εκδίδεται σύμφωνα με τον κανονισμό (ΕΟΚ) αριθ. 3183/80 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2082/87 (6)·  ότι, λόγω την περιορισμών που επιβάλλονται από τον προϋπολογισμό, θα πρέπει να περιορισθεί η χορήγηση συμπληρωματικών επιστροφών κατά την εξαγωγή σιμιγδαλιών σκληρού σίτου για το υπόλοιπο της περιόδου 1987/88· ότι, για τη διαχείρηση των χορηγήσεων των εν λόγω επιστροφών, θα πρέπει να προβλεφθεί ότι τα σχετικά πιστοποιητικά κατά την εξαγωγή των εν λόγω προϊόντων με προκαθορισμό της επιστροφής εκδίδονται μετά από προθεσμία σκέψεως και μέσω, ενδεχομένως, του καθορισμού ενός ενιαίου ποσοστού μειώσεως των ποσοτήτων, και να προβλεφθεί ότι η αίτηση των πιστοποιητικών μπορεί να αποσυρθεί μετά τον καθορισμό του ποσοστού της μειώσεως κατά το μέτρο που η χορηγουμένη ποσότητα δεν θα ενδιέφερε πλέον τον συγκεκριμένο εμπορευόμενο· ότι θα πρέπει, συνεπώς, να τροποιηθεί ο κανονισμός (ΕΟΚ) αριθ. 2042/75·  ότι η Επιτροπή Διαχειρίσεως Σιτηρών δεν διατύπωσε γνώμη εντός της προθεσμίας που καθορίστηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 2042/75 παρεμβάλλεται το ακόλουθο άρθρο:  «Άρθρο 9ε  1. Με την επιφύλαξη του άρθρου 16 παράγραφος 2 του κανονισμού (ΕΟΚ) αριθ. 2727/75, τα πιστοποιητικά εξαγωγής για τα προϊόντα της διακρίσεως 1103 11 10 της συνδυασμένης ονοματολογίας, που περιλαμβάνουν προκαθορισμό της επιστροφής, εκδίδονται, έως τις 30 Ιουνίου 1988, την τέταρτη εργάσιμη ημέρα μετά την ημέρα καταθέσεως της αιτήσεως.  2. Εάν οι αιτήσεις των πιστοποιητικών εξαγωγής που αναφέρονται στην παράγραφο 1 υπερβαίνουν τις ποσότητες που μπορούν να εξαχθούν για την περίοδο 1987/88, ωφελούμενες της επιστροφής, η Επιτροπή καθορίζει ένα ενιαίο ποσοστό μειώσεων των ποσοτήτων. Η αίτηση εκδόσεως του πιστοποιητικού μπορεί να αποσυρθεί εντός προθεσμίας 2 ημερών μετά την ημέρα της δημοσιεύσεως του ποσοστού μειώσεως.  3. Η διάρκεια ισχύος του πιστοποιητικού εξαγωγής που εκδίδεται σύμφωνα με την παράγραφο 1 υπολογίζεται από την ημέρα της πραγματικής του εκδόσεως.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 377 της 31. 12. 1987, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 45 της 18. 2. 1988, σ. 27.  (5) ΕΕ αριθ. L 338 της 13. 12. 1980, σ. 1.  (6) ΕΕ αριθ. L 195 της 16. 7. 1987, σ. 11.